text: Sønderjyske er med 1-1 videre til play-off-runden
  04 august 2016 kl. 17.08
  Sønderjyske spillede torsdag returkamp i Haderslev mod polske Zaglebie Lubin om en plads i play-off-runden til Europa League - og bestod svendeprøven.
  For en uge siden vandt Sønderjyske den svære udekamp mod Zaglebie Lubin med 2-1. Torsdag aften blev det så til videre avancement efter 1-1 hjemme på Sydbank Park.
  Sønderjyske kom godt fra start, men polakkerne dominerede første halvleg. I anden halvleg kom der bedre styr på det sønderjyske spil. 
  Det krævede endnu en mandfolkeindsats af Haderslev-spillerne, hvis Sønderjyske skulle bestå den europæiske svendeprøve - og det lykkedes. Dermed har Sønderjyske spillet sig videre til play-off-runden i Europa League. Der trækkes lod fredag klokken 13.
  TV SYD fulgte kampen minut for minut. Du kan derfor se kampens forløb i bloggen nedenfor.
  Følg med her på tvsyd.dk for reaktioner på kampen. Blandt andet med målscorer Marc Dal Hende.
  Stort tillykke til Sønderjyske.
  
  